
                                                                               PATVIRTINTA

                                                                               Šakių rajono savivaldybės   administracijos

                                                                               direktoriaus  2015 m. rugsėjo 28 d. 

                                                                               įsakymu Nr. AT-961
KULTŪROS  IR TURIZMO SKYRIAUS VEDĖJO PAREIGYBĖS APRAŠYMAS

                                 I. PAREIGYBĖS CHARAKTERISTIKA



1. Kultūros ir turizmo skyriaus vedėjo pareigybė yra karjeros valstybės tarnautojo.



2. Pareigybės lygis – A. 



3. Pareigybės kategorija – 12.
                                                  II.  PASKIRTIS

          4. Kultūros ir turizmo skyriaus vedėjo pareigybė reikalinga įgyvendinti Lietuvos Respublikos įstatymus, Lietuvos Respublikos Vyriausybės nutarimus ir Savivaldybės tarybos sprendimus savivaldybės teritorijoje kultūros ir turizmo klausimais.  Formuoti savivaldybės kultūros politiką, remiantis savivaldybės ir valstybės interesų derinimo principu. Analizuoti, vertinti, padėti kultūros įstaigoms kurti efektyvią kultūros paslaugų ir veiklos sistemą. 

                                                  III. VEIKLOS SRITIS

         5. Specialioji veiklos sritis – kultūros ir turizmo veiklos organizavimas,  bendroji veiklos sritis – vadovavimas administracijos padaliniui, dokumentų rengimas ir valdymas. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


6. Valstybės tarnautojas, einantis šias pareigas, turi atitikti šiuos specialius reikalavimus:


6.1. turėti aukštąjį universitetinį išsilavinimą arba jam prilygintą išsilavinimą;

6.2. būti susipažinus su Lietuvos Respublikos įstatymais, Vyriausybės nutarimais ir kitais norminiais aktais, reglamentuojančiais kultūrą ir turizmą, vietos savivaldą, valstybės tarnybą, darbo santykius;

6.3. mokėti valdyti informaciją, apibrėžti problemas ir numatyti jų sprendimo būdus ir metodus, gebėti valdyti pokyčius, kritiškai  mąstyti;
           6.4. mokėti užsienio kalbą, dirbti šiomis kompiuterinėmis programomis: MS „Word”, MS „Excel”, MS „Outlook”, Internet Explorer.

V. PAGRINDINĖS ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Savivaldybės teritorijoje organizuoja Lietuvos Respublikos įstatymų, Vyriausybės nutarimų, savivaldybės tarybos sprendimų, mero potvarkių, administracijos direktoriaus įsakymų įgyvendinimą kultūros ir turizmo srityje.


8. Atstovauja savivaldybę Kultūros ministerijoje, jos departamentuose, Valstybiniame turizmo departamente, kitose valstybės institucijose kultūros ir turizmo klausimais.


9. Dalyvauja svarstant ir teikiant pasiūlymus Vyriausybės institucijoms dėl šalies kultūros politikos ir regioninės kultūros bei turizmo plėtros.


10. Pagal skyriaus kompetenciją dalyvauja šalies ir užsienio konferencijose, derybose, tarptautiniuose projektuose.



11. Rengia rajono kultūros ir turizmo strategiją.

                     11. Rengia rajono kultūros ir turizmo veiklos programas, koordinuoja jų įgyvendinimą.


12. Teikia sprendimų projektus savivaldybės tarybai dėl kultūros įstaigų tinklo, įstaigų veiklos ir turizmo vystymo, dalyvauja projektų svarstyme.


13. Teikia siūlymus sudarant kultūros įstaigų ir programų biudžetą, numatant mokos fondą, poreikius prekėms, darbams ir paslaugoms.



14. Koordinuoja savivaldybės biudžeto, projektinių ir kitų lėšų, skirtų kultūros programos įgyvendinimui tikslingą panaudojimą.



15.Teikia siūlymus savivaldybės tarybai, merui, administracijos direktoriui dėl priedų ir priemokų nustatymo kultūros įstaigų vadovams.


16. Teikia siūlymus administracijos direktoriui dėl Kultūros ir turizmo skyriaus bei kultūros įstaigų etatų.



17. Organizuoja, planuoja ir kontroliuoja skyriaus specialistų darbą, tiesiogiai atsako už skyriaus funkcijų kokybišką vykdymą. Vadovauja savivaldybės kultūros įstaigų vadovų ir specialistų pasitarimams, bendradarbiauja su seniūnais, bendruomenėmis, nevyriausybinėmis organizacijomis kultūros ir turizmo klausimais.


18. Teikia Kultūros ir turizmo skyriaus veiklos ataskaitas savivaldybės tarybai, merui, administracijos direktoriui.



19. Inicijuoja projektų finansinei paramai gauti iš Lietuvos ir Europos Sąjungos fondų kultūros ir turizmo veiklai rengimą.



20. Teikia informaciją ir konsultacijas įstaigų vadovams, specialistams, seniūnams, bendruomenių atstovams ir žiniasklaidai pagal savo kompetenciją.


21. Kartu su seniūnais, kultūros įstaigų vadovais kaupia, analizuoja kultūros įstaigų bazės, jų veiklos, biudžeto, infrastruktūros informaciją tikslu padėti kultūros įstaigoms kurti efektyvią kultūros paslaugų ir veiklos sistemą.



22. Vadovauja leidybos komisijai.
            23. Nustatyta tvarka nagrinėja fizinių ir juridinių asmenų prašymus, skundus, savivaldybės tarybos narių paklausimus ir rengia jiems atsakymus priskirtų funkcijų kompetencijos ribose. 

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

           24. Kultūros skyriaus vedėjas tiesiogiai pavaldus rajono savivaldybės administracijos direktoriui.
_________________________________

